# data[].attributes.body
Dalam usaha memperkukuh kolaborasi antara pihak sekolah dan komuniti, khususnya ibu bapa murid Orang Asli di SK Tun Abdul Razak, penggunaan Padlet diperkenalkan sebagai satu platform interaktif yang mesra pengguna dan mudah diakses. Padlet ini direka khas untuk mengumpul suara, pandangan, cadangan serta harapan ibu bapa terhadap pendidikan anak-anak mereka.

Melalui pendekatan ini, pihak sekolah bukan sahaja dapat mendengar suara komuniti secara terbuka, malah dapat mengenal pasti isu, cabaran dan peluang untuk menambah baik pengurusan serta penglibatan ibu bapa secara lebih bermakna.

Penggunaan Padlet juga membolehkan data dikumpul secara sistematik dan dianalisis untuk perancangan tindakan susulan yang lebih berfokus dan bersifat inklusif.